[{"text_idx": "#000001", "text": "Ne rekomendata por dividataj komputiloj\nC\u0302u vi forgesis vian pasvorton?"}, {"text_idx": "#000002", "text": "C\u0302u vi forgesis vian pasvorton?"}, {"text_idx": "#000003", "text": "Au\u0306 ensaluti per ekstera retejo"}, {"text_idx": "#000004", "text": "Enhavas iujn ajn de miaj terminoj"}, {"text_idx": "#000006", "text": "La c\u0302efa celo de artikolo, ankau\u0306 kiam oni verkas per facila lingvaj\u0302o, estas komuniki ian ideon. Komencu per la ideo, kiun vi deziras prezenti en via artikolo, sed provu klarigi g\u0302in per mallongaj frazoj uzante tre facilajn vortojn. Ne kontrolu la vortojn en la vortlisto, c\u0302ar tio malhelpos vin esprimi vin libere. Nur poste kontrolu lau\u0306 la listo, au\u0306 uzu la programeton Facililo. Se vorto ne trovig\u0302as en la listo, anstatau\u0306igu g\u0302in per alia se eble, au\u0306 eventuale aldonu difinon."}, {"text_idx": "#000007", "text": "Provu ne uzi nekutimajn kunmetaj\u0302ojn kaj longajn, malsimplajn frazojn. Ec\u0302 se la radikoj trovig\u0302as en la vortlisto, tiaj frazoj tamen estas malfacilaj por lernantoj."}, {"text_idx": "#000008", "text": "Se vi ne sukcesas verki facile, la redaktoro reverkos vian artikolon lau\u0306 la vortlisto: la ideoj restos viaj, sed ili estos esprimitaj per pli simplaj vortoj. Se la artikolo au\u0306 letero havos vian subskribon, vi rajtos kontroli la redaktitan tekston antau\u0306 ol g\u0302i aperos."}, {"text_idx": "#000009", "text": "Se vi volas sendi informojn kaj novaj\u0302ojn, ne necesas verki ilin per facila lingvaj\u0302o. La redaktoro mem simpligos ilin lau\u0306necese."}, {"text_idx": "#000010", "text": "En uea.facila oni uzos la landonomojn, kiuj estis rekomendataj en 2009 de la Akademio en sia Listo de rekomendataj landnomoj."}, {"text_idx": "#000011", "text": "Rilate al la finaj\u0302o ujo/io, ambau\u0306 formoj estos uzataj en c\u0302i tiu retejo. La redaktoro mem uzas -ujo, sed en subskribitaj artikoloj s\u0302i respektos la preferon de la verkinto."}, {"text_idx": "#000012", "text": "Vi povas uzi la programeton Facililo por kontroli vian tekston. G\u0302i informos vin, c\u0302u vorto estas akceptebla lau\u0306 la vortlisto. Vi povas uzi g\u0302in por kontroli la tekston dum la verkado, sed ni rekomendas, ke vi verku la tekston unue, kaj nur poste kontrolu g\u0302in."}, {"text_idx": "#000013", "text": "Foje okazas, ke Facililo ne rekonas nekutiman kunmetaj\u0302on, kvankam g\u0302ia radiko trovig\u0302as en la listo. Se vi pensas, ke tio vers\u0302ajne okazis, provu s\u0302ang\u0302i la finaj\u0302on por kontroli, c\u0302u tamen la radiko estas akceptata."}, {"text_idx": "#000014", "text": "Legantoj povos aldoni mallongajn komentojn sub la artikoloj (g\u0302is 150 vortoj). Komentoj ne nepre devos esti verkitaj lau\u0306 la vortlisto, sed ni memorigas, ke la retejo estas intencita por novaj esperantistoj. Tial oni verku lau\u0306eble simple por ke ankau\u0306 lernantoj povu kompreni kaj partopreni la diskuton. Personaj atakoj, insultoj kaj kvereloj estos forigitaj."}, {"text_idx": "#000015", "text": "Kiam novaj esperantistoj aldonos komentojn, ili povos peti lingvajn klarigojn kaj korektojn de pli spertaj legantoj. Trovig\u0302as butono sube de la redaktilo:"}, {"text_idx": "#000016", "text": "Kiam nova esperantisto aktivigas la butonon, li/s\u0302i montras, ke li/s\u0302i deziras, ke respondu nur spertaj esperantistoj. Vi povos rimarki tion, c\u0302ar la rando de la komento farig\u0302is blua kaj aperis eta simbolo :"}, {"text_idx": "#000017", "text": "Nur spertaj esperantistoj respondu al demandoj, se la komentinto faris tion. Bonvolu ne respondi al lingvaj demandoj, se vi mem ne estas spertulo. Spertulo estas homo, kiu trapasis la KER-ekzamenon je la nivelo B2 au\u0306 C1. Se la komentinto ne faris tion, c\u0302iu rajtas respondi:"}, {"text_idx": "#000018", "text": "Kelkaj homoj deziras ofte ricevi korektojn, sed aliaj tute ne volas tion. Eblas montri, c\u0302u vi bonvenigas korektojn per butono:"}, {"text_idx": "#000019", "text": "Kiam la butono estas aktiva, aperas simbolo super la komento, kiu signifas, ke c\u0302iu rajtas korekti erarojn:"}, {"text_idx": "#000020", "text": "Se tamen la simbolo estas , tio signifas, ke la komentinto ne volas ricevi korektojn, se li/s\u0302i faris erarojn:"}, {"text_idx": "#000021", "text": "Neniu, ec\u0302 spertuloj, korektu erarojn, se la komentinto montris, ke li/s\u0302i ne volas ricevi ilin sen unue peti."}, {"text_idx": "#000022", "text": "Se vi montris unu aferon, sed poste s\u0302ang\u0302is vian deziron, estas facile s\u0302ang\u0302i la simbolojn poste. Simple alklaku simbolon por s\u0302ang\u0302i g\u0302in al la mala:"}, {"text_idx": "#000023", "text": "Por bone funkcii, uea.facila uzas kuketojn. Legu nian Privatecan politikon por ekscii kiel ni uzas viajn informojn kaj la Uzkondic\u0302ojn por esti uzanto de la retejo."}]